CELEX: 62014CN0221
Language: bg
Date: 2014-05-07 00:00:00
Title: Дело C-221/14 P: Жалба, подадена на 7 май 2014 г. от H срещу определението, постановено от Общия съд (седми състав) на 27 февруари 2014 г. по дело T-490/13, GJ/Съд

21.7.2014   
            
            
               BG
            
            
               Официален вестник на Европейския съюз
            
            
               C 235/7
            
         Жалба, подадена на 7 май 2014 г. от H срещу определението, постановено от Общия съд (седми състав) на 27 февруари 2014 г. по дело T-490/13, GJ/Съд
   (Дело C-221/14 P)
   2014/C 235/10
   Език на производството: френски
   
      Страни
   
   
      Жалбоподател: H (представител: S. Sagias, Δικηγόρος)
   
      Друга страна в производството: Съд на Европейския съюз
   
      Искания на жалбоподателя
   
   
               —
            
            
               да се отмени обжалваното определение;
            
         
               —
            
            
               да се върне делото на Общия съд за ново първоинстанционно разглеждане или, ако не бъде върнато за ново разглеждане, да се уважат всички искания, направени пред първата инстанция;
            
         
               —
            
            
               да се осъди ответната страна да заплати съдебните разноски пред първата инстанция и в настоящото производство.
            
         
      Основания и основни доводи
   
   Жалбоподателят повдига три оплаквания в своята жалба срещу определението на Общия съд от 27 февруари 2014 г.
   Най-напред, със своето първо основание жалбоподателят счита, че Общият съд е направил погрешно тълкуване на член 263 ДФЕС, на членове 90 и 91 от Правилника за длъжностните лица (1), както и на членове 2 и 35 от Общите правила за здравното осигуряване на длъжностните лица на Европейските общности. Според него, от една страна, в обжалваното определение е допусната грешка при прилагане на правото, тъй като Общият съд е приел, че по отношение на жалбите от бивши членове на Съда срещу актове с неблагоприятни последици, попадащи в приложното поле на Общата здравноосигурителна схема за институциите на Европейските общности, е приложим единствено член 263 ДФЕС и те трябва да се подават в предвидения в тази разпоредба двумесечен срок. От друга страна, Общият съд допуснал грешка при прилагане на правото, приемайки, че член 90, параграф 2 от Правилника за длъжностните лица не е приложим по отношение на членовете и бившите членове на Съда.
   По-нататък, с второто основание жалбоподателят счита, че Общият съд е допуснал грешка при прилагане на правото, като е отказал да приложи съдебната практика, отнасяща се до извинима грешка.
   Накрая, с третото основание жалбоподателят счита, че прилагането на член 111 от Процедурния правилник на Общия съд е опорочено от грешка при прилагане на правото и от допуснато процесуално нарушение. Всъщност жалбоподателят оспорва квалифицирането от Общия съд на подадената до него жалба като „явно“ недопустима, което не му е позволило да се произнесе по възприетото от него основание за недопустимост. Също така Общият съд нарушил правото на жалбоподателя на справедлив процес, правото му на защита и в частност правото му да бъде изслушан, както и правото на ефективни правни средства за защита, признато от член 47 от Хартата на основните права на Европейския съюз.
   
      (1)  Регламент (ЕО, Евратом) № 723/2004 на Съвета от 22 март 2004 година за изменение на Правилника за длъжностните лица на Европейските общности и на Условията за работа на другите служители на Общностите (ОВ L 124, стр. 1).